CELEX: 62010CA0104
Language: da
Date: 2011-07-21 00:00:00
Title: Sag C-104/10: Domstolens dom (Anden Afdeling) af 21. juli 2011 — Patrick Kelly mod National University of Ireland (University College, Dublin) (anmodning om præjudiciel afgørelse fra High Court of Ireland — Irland) (Direktiv 76/207/EØF, 97/80/EF og 2002/73/EF — adgang til erhvervsuddannelse — ligebehandling af mænd og kvinder — afslag på en ansøgning — en ansøger til en erhvervsuddannelses adgang til oplysninger om de andre ansøgeres kvalifikationer)

10.9.2011   
            
            
               DA
            
            
               Den Europæiske Unions Tidende
            
            
               C 269/12
            
         Domstolens dom (Anden Afdeling) af 21. juli 2011 — Patrick Kelly mod National University of Ireland (University College, Dublin) (anmodning om præjudiciel afgørelse fra High Court of Ireland — Irland)
   (Sag C-104/10) (1)
   
   (Direktiv 76/207/EØF, 97/80/EF og 2002/73/EF - adgang til erhvervsuddannelse - ligebehandling af mænd og kvinder - afslag på en ansøgning - en ansøger til en erhvervsuddannelses adgang til oplysninger om de andre ansøgeres kvalifikationer)
   2011/C 269/19
   Processprog: engelsk
   
      Den forelæggende ret
   
   High Court of Ireland
   
      Parter i hovedsagen
   
   
      Sagsøger: Patrick Kelly
   
      Sagsøgt: National University of Ireland (University College, Dublin)
   
      Sagens genstand
   
   Anmodning om præjudiciel afgørelse — High Court of Ireland — fortolkning af artikel 4, stk. 1, i Rådets direktiv 97/80/EF af 15. december 1997 om bevisbyrden i forbindelse med forskelsbehandling på grundlag af køn (EFT 1998 L 14, s. 6), artikel 4 i Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår (EFT L 39, s. 40) og artikel 3 i Europa-Parlamentets og Rådets direktiv 2002/73/EF af 23. september 2002 om ændring af Rådets direktiv 76/207/EØF (EFT L 269, s. 15) — ansøger, der ikke er blevet optaget på en erhvervsuddannelse, og som hævder, at der foreligger tilsidesættelse af ligebehandlingsprincippet — anmodning om indsigt i oplysninger om de øvrige ansøgeres kvalifikationer
   
      Konklusion
   
   
               1)
            
            
               Artikel 4, stk. 1, i Rådets direktiv 97/80/EF af 15. december 1997 om bevisbyrden i forbindelse med forskelsbehandling på grundlag af køn skal fortolkes således, at den ikke giver en ansøger til en erhvervsuddannelse, der mener, at han eller hun er blevet nægtet adgang til erhvervsuddannelsen, fordi ligebehandlingsprincippet er blevet tilsidesat, ret til oplysninger, som uddannelsesudbyderen er i besiddelse af, om de øvrige ansøgere til den pågældende uddannelses kvalifikationer, således at ansøgeren kan fremføre »faktiske omstændigheder, som giver anledning til at formode, at der har været tale om direkte eller indirekte forskelsbehandling« i henhold til denne bestemmelse.
               Det kan imidlertid ikke udelukkes, at sagsøgtes afslag på at afgive sådanne oplysninger, som er relevante for fremlæggelse af sådanne faktiske omstændigheder, kan være medvirkende til, at formålet med direktivet ikke kan opfyldes, og dermed bl.a. fratage direktivets artikel 4, stk. 1, dens effektive virkning. Det tilkommer den forelæggende ret at kontrollere, om dette er tilfældet i hovedsagen.
            
         
               2)
            
            
               Hverken artikel 4 i Rådets direktiv 76/207/EØF af 9. februar 1976 om gennemførelse af princippet om ligebehandling af mænd og kvinder for så vidt angår adgang til beskæftigelse, erhvervsuddannelse, forfremmelse samt arbejdsvilkår eller artikel 1, nr. 3), i Europa-Parlamentets og Rådets direktiv 2002/73/EF af 23. september 2002 om ændring af direktiv 76/207 skal fortolkes således, at de giver en ansøger til en erhvervsuddannelse ret til oplysninger, som uddannelsesudbyderen er i besiddelse af, om de øvrige ansøgere til den pågældende uddannelses kvalifikationer, når ansøgeren er af den opfattelse, at vedkommende ikke har haft adgang til uddannelsen efter de samme kriterier som de øvrige ansøgere, og at han eller hun har været udsat for forskelsbehandling på grundlag af køn som omhandlet i nævnte artikel 4, eller såfremt ansøgeren hævder, at han eller hun har været udsat for forskelsbehandling på grundlag af køn som omhandlet i artikel 1, nr. 3), for så vidt angår adgang til erhvervsuddannelsen.
            
         
               3)
            
            
               For så vidt som en ansøger til en erhvervsuddannelse påberåber sig direktiv 97/80 med henblik på at indhente oplysninger, som uddannelsesudbyderen er i besiddelse af om, de øvrige ansøgere til den pågældende uddannelses kvalifikationer, kan denne rettighed påvirkes af de EU-retlige bestemmelser om fortrolighed.
            
         
               4)
            
            
               Karakteren af forpligtelsen i henhold til 267, stk. 3, TEUF er ikke forskellig alt efter, om der i den pågældende medlemsstat findes et retssystem med forhandlingsmaksime i modsætning til officialmaksime.
            
         
      (1)  EUT C 134 af 22.5.2010.